जल्द ही कांग्रेस को मिल सकता है नया अध्यक्ष, सामने आई ये खबर  
संसद के मौजूदा सत्र के बाद होगी सीडब्लूसी की बैठक 
अभी बैठक की तारीख तय नहीं है 
कांग्रेस के नए अध्यक्ष को लेकर मीटिंग में हो सकती है चर्चा
लोकसभा चुनाव 2019 में करारी हार के बाद से ही कांग्रेस के अंदर उठा-पटक का दौर जारी है. कांग्रेस अभी तक अगले अध्यक्ष का नाम तय नहीं कर पाई है. इस बीच राहुल गांधी के इस्तीफे के बाद ज्योतिरादित्य सिंधिया, मिलिंद देवड़ा, हरीश रावत जैसे अन्य नेताओं ने भी अपना पद छोड़ दिया है. ऐसे में पार्टी के अंदर एक अनिश्चितता का माहौल बन गया है. इस बीच खबर है कि कांग्रेस कार्य समिति (सीडब्ल्यूसी) की बैठक संसद के मौजूदा सत्र के बाद होगी. हालांकि अभी तारीख तय नहीं हो पाई है. कहा जा रहा है कि इस बैठक में कांग्रेस के नए अध्यक्ष को लेकर चर्चा और किसी निर्णय पर पहुंचा जा सकता है. जानकारी के मुताबिक राहुल गांधी भी इस बैठक में शामिल होंगे.